text: Fernando Santos fekk samanlagt seks dystir í sessinum hjá pólska landsliðnum. Hann vann heimadystin móti Føroyum, men tapið í Albania sunnudagin var seinasta stráðið.
text: #000002
text: Fernando Santos undir dystinum móti Føroyum í síðstu viku, sum Pólland vann eftir tógvið stríð. Trýst var á honum áðrenn (Mynd: EPA)
text: #000003
text: Pólland vann eftir tógvið stríð 2-0, tá Føroyar vitjaðu stóra leikvøllin í Varsjava fyri viku síðani. Tá vóru pólska liðið og venjarin kroyst. Fernando Santos varð settur eftir HM-endaspælið í fjør, men 68-ára gamli venjarin er ikki longur í sessinum.Santos vann EM við heimlandinum í 2016, men portugisiski venjarin hevur tapt tríggjar av teimum fimm undankappingardystunum í ár. 3-1 tapið í Kekkia var ikki tann besta byrjanin, og tvey mál fóru inn fyrstu minuttirnar. Tað var tó eingin "vanlukka", men at tapa 3-2 í Moldova eftir 2-0 leiðslu og so 2-0 í Albania sunnudagin í lykladysti kostaði. Í gjár varð kunngjørt, at venjarin var uppsagdur.Fernando Santos kom í andglettin, og tapið í Albania sunnudagin avgjørdi endaliga, at hann misti starvið í Póllandi (Mynd: EPA)Pólland hevur vunnið heimadystirnar á Albania og Føroyum, umframt ein venjingardyst móti Týsklandi, men tað sær heldur tungt út í mun til at koma til EM næsta ár. Liðið skal í øllum førum allarhelst vinna sínar seinastu tríggjar dystir - millum annað á Tórsvølli 12. oktober.Hvør verður venjari tá er ikki avgjørt tá. Tað verður tó helst ein póllendingur, sambært pólskum miðlum.Støðan í EM-undankappingarbólki G eftir 5. umfar: 1. Albania 10 stig2. Kekkia 8 stig3. Moldova 8 stig4. Pólland 6 stig5. Føroyar 1 stig
text: #000004
text: Brandur skoraði sítt fyrsta mál fyri Fredrikstad
text: #000012